**LECTIO DIVINA – 21. NEDEĽA V ROKU A**

***„Za koho pokladajú ľudia Syna človeka?“***

**DNEŠNÉ ČÍTANIA:** Iz 22, 19-23; Ž 137; Rim 11, 33-36; Mt 16, 13-20

**Pomôcky:** Položiť na stred niekoľko tehiel a niekoľko kľúčov*.*

**ÚVOD:**

*Osoba Ježiša je fascinujúca, ale nestačí byť iba jeho jednoduchý sympatizant. On chce, aby sme ho poznali, nasledovali ho a aby sme sa nadchli jeho projektom. Petrova odpoveď ma byť aj našou každodennou odpoveďou.*

**1. Úvodná modlitba**

Ty si Kristus, svätý Boží;

ty si odhalenie Božej tváre;

ty, ktorý otváraš pokladnice jeho múdrosti a jeho dobroty všetkým ľuďom.

My, podobne ako Peter, ťa vyznávame, pretože od teba prichádza spása a život: Neprestávaj dávať svojím učeníkom príležitosti, aby Ti slúžili, a tak napodobňovali tvoju odovzdanosť a lásku.

Posilňuj skalu, ktorú si si vyvolil, aby utvrdzovala našu vieru a oživovala našu lásku so všetkými bratmi a daj nech skrze našu jednotu vo viere a v láske svet uverí tomu, čo vychádza z našich perí, lebo ty žiješ a kraľuješ na veky vekov.

Amen.

**I. LECTIO**

**O čom hovorí text? Mt 16, 13-20**

**Motivácia**: Ježisova osoba a jeho posolstvo provokujú odmietnutie Izraela. Svojou náukou Ježiš pripravuje zrod novej spoločnosti zloženej z tých mužov a žien, ktorí ho podobne ako Peter vyznavajú ako Mesiáša a Božieho Syna. *Počúvajme.*

**Spôsob čítania:**

1. Čítať text nahlas. *(Všetci stoja.)*
2. Každý môže prečítať nahlas odsek (slovo), ktorý(é) ho nejako oslovil(o). *(Sedíme.)*

**Otázky k prečítanému:**

* Čo hovoria ľudia, na to, kto je Ježiš?
* Ako odpovie Peter na Ježišovu otázku o tom, čo si o ňom myslia?
* Ako odpovie Ježiš na vyznanie viery Šimona Petra?
* V Ježišovej odpovedi nachádzame jedno blahoslavenstvo, jeden prísľub a jedno poslanie. Nájdi to vo veršoch 17 - 19?

**Iné biblické texty na porovnanie: Mk 8, 27-30; Lk 9, 18-21**

**II. MEDITATIO**

**Čo mi to hovorí? Čo nám hovorí text?**

***Motivácia:*** Otázka, ktorú sformuloval Ježiš svojim učeníkom je aktuálna aj dnes, pretože veľa ľudí sa dnes pýta na to, kto je Ježiš a tiež na to, aké je vlastne poslanie Cirkvi. Dnešný text nás pozýva, aby sme sformulovali našu osobnú odpoveď.

* *„Za koho pokladajú ľudia Syna človeka?“* A čo poviem ja na Ježiša? Čím je skutočne pre mňa? Ako ho vnímam?
* Akú víziu Cirkvi nám ponúka dnešný text?
* *„Postavím svoju Cirkev.“* Čo hovoria ľudia o Cirkvi?
* Mám odvahu ohlasovať Božie kráľovstvo?
* Moja apoštolská aktivita pomáha na budovaní Cirkvi založenej Kristom?
* *„A pekelné brány ju nepremôžu.“* K čomu ťa pozýva tento Ježišov prísľub Cirkvi?
* *Nasleduje čas na osobnú úvahu (meditáciu), potom sa v krátkosti podelíme s našou meditáciou* **–** *o tom, čo MNE hovorí text vzhľadom k mojej vlastnej osobnej situácii.*

**III. ORATIO**

**Motivovaný jeho slovom čo odpoviem Pánovi?**

***Motivácia:*** *Vyjadrime vo forme modlitby, čo nám vnuklo čítanie a meditácia tohto úryvku. Inšpirovaní slovami Písma urobme svoje vlastné vyznanie viery o tom, kto je pre nás Ježiš.*

* Nasleduje čas osobnej modlitby, môžeme sa s ňou podeliť nahlas, vždy sa obracajúc k Bohu skrze chvály, ďakovaním alebo dôvernou prosbou.

Taktiež potom môžeme recitovať žalm, ktorý pripadá na túto nedeľu ako responzóriový žalm*.*

**IV. CONTEMPLATIO**

**K čomu ma povzbudzuje text?**

***Motivácia:***

Vincent taktiež dáva osobnú odpoveď na otázku: *„Za koho pokladajú ľudia Syna človeka?“* Učí nás tiež, za koho máme považovať Ježiša:

*„Treba považovať nášho Pána za Boha a za človeka. Takto ho máme milovať:*

*1. pretože sa stal človekom skrze lásku k nám, aby nás zmieril so svojím Otcom, ktorého milosť sme stratili kvôli hriechu nášho prvého otca;*

*2. pretože nám zaslúžil svojím životom, smrťou a utrpením nebo, ktoré sme stratili;*

*3. pretože máme vidieť jeho Otca v ňom a žiť tak, aby sme sa mu páčili“ (XI, 735).*

Sv. Lujza vo svojom malom katechizme potvrdzuje: „*Ako musí žiť kresťan? Tak, ako žil na zemi náš Pán. Máte pravdu, pretože už samo pomenovanie kresťan pochádza od Krista, musíme ho napodobňovať v našom živote, aby sme ho nasledovali po smrti.*

*A kto je Ježiš Kristus? Druhá osoba Najsvätejšej Trojice, Boží Syn.*

*Čo znamená nasledovať Ježiša Krista? Praktizovať všetky druhy cností ako ich praktizoval Ježiš, keď žil na tomto svete: bol pokorný, tichý, láskavý, trpezlivý, pravdivý, chudobný a nikdy nehovoril a nerobil zle svojmu blížnemu“ (E 29 – A 48).*

* ***Predsavzatie*:** Počas týždňa byť živým svedkom Cirkvi, ktorá miluje trpiacich a vzdialených.
* **Modliť sa za pápeža Františka a za všetkých pastierov Cirkvi.**
* **Záverečná modlitba**

Pane Ježišu,

prosíme ťa, aby si naďalej posilňoval

a oživoval svoju Cirkev darmi vernosti a štedrosti,

aby ona bola presvedčivým znakom tvojej vôle,

ktorá sa prejavuje v Otcovom projekte lásky.

Tak ako na počiatku si jej dal dar

vytrvalosti a odovzdanosti,

tak aj dnes nás všetkých, ktorí

patríme do tvojej Cirkvi, obnovuj,

aby sa k nej viacerí pridávali aj vďaka

nášmu svedectvu a tvojím pôsobením v nás.

Dnes a stále žehnaj svoju Cirkev

a nasledovníkov Petra tak,

ako si to prisľúbil.

Amen.